open-index/open-wikipedia-markdown huggingface dataset:
Rebbekwalln

**Rebbekwalln** of **kamkwalln** (Ctenophora), van 't Grieks κτείς *kteis* (gen. κτενός *ktenos*): "kam" en φέρω *pherō*: "droagn", zyn e stamme van klêene, deurzichtige zêebêestn. 
## Kenmerkn
Kamkwalln èn acht kamvormige rebbn mè trilhartjes, woadeure dan z' under vôortbeweegn. Z' èn gin netelcelln vo prôoin te vangn, mor in de plekke dervan èn ze twi lange tentoakels mè gespecialiseerde kleefcelln. Lyk de netelbêestn èn z' e centrale moagholte met één openienge, zowel mound of anus.
## Taxonomie
De stamme wordt ingedêeld in twi klassn:
*Klasse Tentaculata, mè tentoakels
*Klasse Nuda, zounder tentoakels

E kamkwalletje die in Europa vôornkomt, ook an de Vlamsche Kust, is de knopgalle (*Pleurobrachia pileus*).

Ofbeeldienge:Blankenberge Pleurobrachia pileus.JPG|Knopgalle (*Pleurobrachia pileus*) angespoeld ip 't strange
Ofbeeldienge:Mnemiopsis leidyi - Oslofjord, Norway.jpg|*Mnemiopsis leidyi*
Ofbeeldienge: Zooplankton2 300.jpg |Nuda, familie Beroidae
69

66 - 67 - 68 - **69** - 70 - 71 - 72
't Joar **69** was e geweun joar die begost ip e zundag in de Julioansche kalender.
## Gebeurtenissn
[thumb|Batoafschn Upstand: Conflictheirdn lanks de [Reyn 69-70.]]
;ogustus
*1 - Batoafschn Upstand: De Batoavn in Germania Inferior kommn ounder leidienge van Julius Civilis in upstand teegn de Romeinsche bezetter.
## Geboorn
*Polycarpus van Smyrna, bisschop en marteloare (Gestorvn ca.156)
## Gestorvn
*Lucceius Albinus, procurateur van Judea (vermôord up last van Vitellius)
*Lucius Calpurnius Piso Licinianus (31), ounderkeizer van Rome
*Marcus Hordeonius Flaccus, Romeinsche consul en veldheer
;januoari
*15 - Servius Sulpicius Galba (72), keizer van 't Romeins Ryk
;april
*17 - Marcus Salvius Otho (36), keizer van 't Romeins Ryk
;december
*22 - Aulus Vitellius Germanicus (54), keizer van 't Romeins Ryk
Stellaria

***Stellaria*** is e geslacht van kruudachtige blommeplantn uut de familie van de anjerachtign (Caryophyllaceae). 't Geslacht komt weireldwyd vôorn met e stik of 175 sôortn. De mêeste hèn vuuf witte, diep ingesneen krôonbloarn.

De noame *Stellaria* komt van 't Latyn *stella*, "sterre".
## Ênigte sôortn
* *Stellaria alsine*
* *Stellaria aquatica* 
* *Stellaria graminea*
* *Stellaria holostea* (Grôte meur)
* *[[Stellaria media]]* (Ganzemeur of goezemoeze)
* *Stellaria neglecta*
* *Stellaria nemorum* 
* *Stellaria pallida* 
* *Stellaria palustris*
* *Stellaria uliginosa*
Tentaculata

**Tentaculata** is e klasse van rebbekwalln (Ctenophora). 't Gemêenschappelyk kenmerk van de klasse is e poar lange tentoakels. De grotte en de vorm van 't lyf varieert sterk.
## Taxonomie
* Orde Cestida
* Orde Cydippida
* Orde Ganeshida
* Orde Lobata
* Orde Platyctenida
* Orde Thalassocalycida
Udo van Neustrië

**Udo van Neustrië** (ca. 830 - ca. 879) was e zeune van Gebhard, groaf van de Lahngouwe. Je was markgroaf van Neustrië van 861 tout 865.

In 861 dêe Udo, tegoare me zyn broers Berengar en Waldo, mee an de misluktn ipstand van Karloman van Beiern teegn zyn voader Lodewyk den Duuts, en ze mostn vluchtn noar under familielid Adalard de Seneschalk an 't hof van Lotharius II.  Met hem vluchtegn ze loater no Karel de Kletsn, die Udo, Berengar en Adalard de Seneschalk anstelde ols markgroaf van Neustrië teegn de Vikings. Mo ze kwoamn in conflict met de lokoaln oadel en in 865 verloorn z'under markgroafschap an Gauzfrid van Maine.

In 876 stierf Lodewyk den Duuts en kostn Udo en zyn broers werekêern noar huus. 

## Vrouwe en jounges
Udo was getrouwd me Judith, de zuster van Konrad II van Auxerre en tante van Rudolf I van Bourgondië. Under jounges: 
* Konrad den Oudern, groaf in de Ipperlahngouwe, stichter van de dynastie van de Konradyners en voader van keunienk Konrad I van Ôost-Francië
* Eberhard, groaf in de Lêgerlahngouwe 
* Gebhard van Lotharingen
* Rudolf I van Würzburg, bisschop van Würzburg
Gebhard van Lotharingen

**Gebhard van Lotharingen** (ca. 860 - by Augsburg, 22 juni 910), van 't Huus van de Konradyners, was groaf van Rheingau (897–906) en Wetterau (909–910). In 903 gaft ie zyn eign den titel van hertog van Lotharingen in noame van Lodewyk et Kiend. (Kebehart dux regni quod a multis Hlotharii dicitur). Doamee wast ie e sôorte van platsvervanger van de jounge keunienk.

Gebhard sneuvelde by Augsburg in e gevecht teegn de Magyoarn.

Me zyn vrouwe Ida had ie twi jounges:
* Herman I, hertog van Zwaabn 
* Udo, groaf van Wetterau (van 914), Rheingau (van 917) en Lahngau (van 918), getrouwd me Cunigonde, dochter van Herbert I van Vermandois.
910

907 - 908 - 909 - **910** - 911 - 912 - 913
't Joar **910** is 't 10e joar in de 10e eeuwe volgenst de christelikke joartellienge.
## Gebeurtenissn
* Keunienk Alfons III van Asturië (Nôord-Spanje) wordt deur zyn zeuns gedwoengn afstand te doen van de trône en ze verdêeln 't keunienkryk oender mekoar. Zeune García krygt León, Ordoño krygt Galicië en Fruela krygt Asturië. Alfons goat in balliengschap en sterft nog 't zelfste joar in Zamora.
## Gestorvn
;juni
*22 - Gebhard van Lotharingen
951

948 - 949 - 950 - **951** - 952 - 953 - 954
't Joar **951** is 't 51e joar in de 10e eeuwe volgenst de christelikke joartellienge.
## Geboorn
*Hendrik II van Beiern (gestorvn 995)
Tétouan

thumb|Zicht ip Tétouan.
**Tétouan** (uut de Berbersche toale : *ⵜⵉⵜⴰⵡⵉⵏ* ; Aroabiesch : تطوان ; Spoans : Tetuán; Fransch : Tétouan) is e stad in Nôord-Marokko. De Berbersche noame wil lettrlik zeggn "d' oogn" en figeurlik "de woatre-bronn". Tétouan is êen van de twêe belangrykste haavns van Marokko an de Middellandsche Zêe. 't Ligt ip korte afstand van de Stroate van Gibraltar, en 60 kilomeetrs Ôost-Zuud-Ôost van Tanger. In 2004 ad de stad 320 539 inweuners. Tétouan zyn burgrlikke vlieg-haavn *Sania Ramel* is geleegn ip 6 kilomeetrs no 't Ôostn.

't Aroabiesch is d' offisjêele toale mo z' is nie alledoags gebruukt. De stad ê zyn eign streektoale , e speesjoale  *steedlikke* variante die verschilt van 't Zjebli-Arabiesch uut de streeke . Echtre, 't Zjebli-Arabiesch is oovrêersnd omdatr menschn uut de landlikke omgeevienge undre gevestigd ên by de landvlucht in de twientigste êewe . 't  Gebruuk van 't Fransch en 't Spoans is nog oltyd wydverspreid speesjoal in zaakn- en intelektwêele middns. De belangrykste godsdienste is den Islam; dr bestoan klêene gemêenschappn van kristnn en joodn.

## Eksterne koppliengn
*  Tétouan (Unesco)
995

992 - 993 - 994 - **995** - 996 - 997 - 998
't Joar **995** is 't 95e joar in de 10e eeuwe volgenst de christelikke joartellienge.
## Geboorn
*Herman II, aartsbisschop van Keuln (gestorvn 1056)
## Gestorvn
;meie
*1 - Boudewijn I, bisschop van Utrecht
;ogustus
*28 - Hendrik II van Beiern
Echte mottn

D' **echte mottn** (***Tineidae***) zyn e famielje van schubvleuglign uut de superfamielje *Tineoidea*. De famielje telt weirldwyd  bykans  2 400 sôortn, verdêeld oovre  mêer of drieoenderd geslachtn. 't Typegeslacht van de famielje  is *Tinea*. 

## Kenmerkn
De mêeste sôorten zyn  klêene  toe  middelgrôot. Ze zyn êenkleurig bruun of beige, somtyds  mêt e schôone goedglanze. Z' ên  oarvormige schubbn ip undre  kop en e  klêene  roltoenge  (of zeifs  ginne). Z' ên smolle vleugls, die in ruste schuun boovn 't achterlyf  wordn goedn. De vleugle-spanwydte varjeert van 0,2 toe 2&nbsp;cm.

## Leefwyze
Veele sôorten wordn lik schoadlik oendrevoenn. 't Voedsle van de rupsen bestoat oovreweegnd uut dôod orgoaniesch materjoal. De vulwassn dieren mottn eetn of vliegn mêesta nie, mo gebruukn lievre undre lange pôotn, zeifs o ze bedreigd wordn.

## Vôortplantienge
De 30 tot 80 eiers wordn ofgezet oovre e tydsperjôode van 3 weekn.

## Verspreidienge en leefgebied
De sôorten zyn inêems  in Europa en oenbedoeld deur de mens oovre hêel de wiereld verspreid. Ze leevn in rottend oet, zwammn, droog orgoaniesch materjoal, wulle, textiel en gedroogd voedsl.

## E poar sôortn
thumb|Sterrneemlemotte (''Euplocamus anthracinalis'')
thumb|Egoal kykgatje (''Monopis imella'')
thumb|Zustremotte (''Monopis monachella'')
thumb|Gilwe kykgatje (''Monopis obviella'')
thumb|Elfnbanksjemotte (''Morophaga choragella'')
thumb|Gespikkld kroeskoptje (''Nemapogon granella'')
thumb|''Nemapogon quercicolella''
thumb|''Pringleophaga marioni''
thumb|Geweune pelsmotte (''Tinea pellionella'')
thumb|Auroramotte (''Tinea semifulvella'')
thumb|Klêernmotte (''Tineola biselliella'')
thumb|Zwammnmotte (''Triaxomera parasitella'')
thumb|Roomtiptje (''Trichophaga tapetzella'')
* *Euplocamus anthracinalis* - Sterrneemlemotte
* *Monopis imella* - Egoal kykgatje
* *Monopis monachella* - Zustremotte
* *Monopis obviella* – Gilwe kykgatje
* *Morophaga choragella* - Elfnbanksjemotte
* *Nemapogon granella* - Gespikkld kroeskoptje
* *Niditinea fuscella* - Bruungevlekte kleernmotte
* *Tinea pellionella* - Geweune pelsmotte
* *Tinea semifulvella* - Auroramotte
* *Tineola biselliella* - Kleernmotte
* *Triaxomera parasitella* - Zwammnmotte
* *Trichophaga tapetzella* - Roomtiptje

## Oendrefamieljes en geslachtn
* *Acrolophinae*
** *Acrolophus*
** *Amydria*
** *Drastea*
** *Exoncotis*
** *Ptilopsaltis*

* *Dryadaulinae*
** *Brachydoxa*
** *Dryadaula*

* *Erechthiinae*
:

**Euplocaminae*
** *Euplocamus*

* *Hapsiferinae*
:

* *Harmacloninae*
** *Harmaclona*
** *Micrerethista*

* *Hieroxestinae*
:

* *Meessiinae*
* *Myrmecozelinae*

* *Nemapogoninae*
:
* *Perissomasticinae*
:

**Scardiinae*
:

* *Setomorphinae*
** *Lindera*
** *Prosetomorpha*
** *Setomorpha*

* *Siloscinae*
** *Autochthonus*
** *Organodesma*
** *Silosca*

* *Stathmopolitinae*
** *Stathmopolitis*

* *Teichobiinae*
** *Dinochora*
** *Ectropoceros*
** *Psychoides*

* *Tineinae*
:

* *incertae sedis*
:
## Bitje voddr kykn
*  Burnie, David 2001 : Animals, *Dorling Kindersley Limited*, London. ISBN 90-18-01564-4 (Needrlanse vertoalienge deur Jaap Bouwman en Henk J. Nieuwenkamp).

## Zied ook noa
*Mottn
Bouwkundig erfgoed in De Panne

**Lyste van bouwkundig erfgoed in [[De Panne]]**:

## Externe koppelienge
*Erfgoed De Panne

## Kykt ook noa
*Bouwkundig erfgoed in Adinkerke
Sava (Itoalië)

**Sava** es 'n Italioanschn stad en gemêente in 't zuudwestn van de regio Apulië. Der weunn apeupri 18.000 minsen. De stad es bekend vo zyn olyfolie en wyn.

## Liggienge
Sava grenst an de gemêentn Fragagnano, Francavilla Fontana (provinsje Brindisi), Lizzano, Manduria, Maruggio, San Marzano di San Giuseppe en Torricella.

De gemêente bestoat uut drie wykn en gehuchtn (frazioni): Contrada Pasàno, Contrada Trullo Lungo en Contrada Archignano-Torre-Papòi.

thumb|left|<center>De Piazza San Giovanni in't center van Sava
Apulië

**Apulië** (Italioans: *Puglia*) es e regio in't zuud'n van Itoalië mè en ippervlak van 19.364&nbsp;km² en bikkans vier miljoen inweuners. D'ôofdstad is Bari.

Ip de koarte bezien es Apulië de zogezeyde iele van de botte van Itoalië. 't Grenst in't nôord'n an de regio Molise en in't westn en zuudwestn an Campanië en Basilicata. Vo de reste es Apulië oumgeevn deur de zêe: in't zuudn deur de Golf van Tarente en d'Ionische Zêe en in't ôostn deur d'Adrioatische Zêe. In't zuudôostn ligt de Stroate van Otranto die Apulië (en de reste van 't Italioansche vasteland) scheydt van de Balkan.

## Administratieve indêelienge
De regio Apulië es ingedêeld in 5 provinsjes en 1 metropolitoane stad:
thumb|left|<center>Provinsjes van Apulië
Eusosjalieteit

thumb|Gevleuglde miern zyn keuneginn of vintjes.
**Eusosjalieteit** is e begrip uut de dierkunde. 't Goat oovre e vorm van tegoare leevn woaby datr oovrelappnde  generoasjes zyn, e tegoare werkn by de broedzorge en gespeesjaliezeerde vôortplantienge, en kastn die undre nie vôortplantn. De eur vôortplantnde kaste bestoat uut e keuneginne (en desgevollnd êen of mêer vruchtboare vintjes). D' andre kaste bestoat uut dikkers oenvruchtboare werkrs en soldoatn, zowêl vintjes of wuuvetjes.

## Insektn
By insektn is dr gin verschil tusschn *sosjoale insektn* en "eusosjalieteit". Sosjoale insektn zyn oltyd koloonjevormnd, mor ook allêeneleevnde insektn kun 'n andre sôorte koloonje vormn (zoendre keuneginne), lik sommigte wantsn en veele bladluuzn.

Eusosjalieteit komt vôorn by :
*alle termietn
*'n antal insektn die ôorn by d' orde van de vliesvleuglign: 
**alle miern
**de mêeste sôorten ommels, uutgezonderd de koekoekshommels
**sommigte sôortn byn, lik d' ôonienkby
**sommigte sôorten wespachtign, lik de papierwespn (woaroende den ussel, de Duutsche wespe en de hôornoare).

## Zoogbêestn
Oendre de zoogbêestn komt eusosjalieteit allêen vôorn by twêe sôortn uut Afrika by d' orde van de knaagrs : *Heterocephalus glaber* en *Cryptomys damarensis*.
Miern

**Miern** zyn eusosjoale insektn van de famielje ***Formicidae*** en, tegoare mê de verwante wespn en byn, ôorn ze by d' orde van de vliesvleuglign. Miern oentwikkldn uut wesppachtige vôorvoadrs binst 't Middn-Kryttydperk tusschn 110 en 130 miljoen joarn geleen en ze spesjaliezeerdn undre achtre 't ipkommn van de blommeplantn. Mêer of 12 500 van e geschat totoal van 22 000 sôortn zyn beschreevn . Ze zyn gemakklik 't êrkenn deur undre voelsprietn mêt 'n "ellebooge" en deur de kenmerknde knoopachtige strukteure die undre smolle leenn vormt.

Miern vormn koloonjes die varjeern in ofmeetienge van e poar dozynn ienkliengn die leevn in klêene nateurlikke oltn toe ooge gordnde koloonjes die grôote gebiedn bezettn en miljoenn ienkliengn omvattn. Grotre koloonjes bestoan mêesta uut wuuvetjes zoendre vleugls die de kaste van de "werkrs", "soldoatn", of andre gespesjaliezeerde groepn uutmoakn. Bykans al de mierekoloonjes ên ook e poar vruchtboare vintjes "darn" genoamd en êen of mêer vruchtboare wuuvetjes keuneginn gêetn. De koloonjes wordn beschreevn lik superorganiesmn omda de miern werkn lik êen êeneid vo de koloonje 't oendresteunn . 

De miern ên bykans iedre stik land ip eirde veroovrd.  D' êenigte plekkn wo datr gin inêemsche miern zyn is Antarctica en e poar vêrofgeleegn oenêrbergzoame eilandn.  Miern geneirn undre in de mêeste ekostelsls en kunn 15–25% vormn van de biomassa van ol de bêestn . Undre wêlsloagn in zoveele sôortn omgeeviengn wordt toegeschreevn an undre sosjoale organiezoasje en undre vermoogn vo leefgebiedn te wyzign, vo bestoansmiddels te vienn, en vor undre eign te verwêern. Undre lange gemêenschapplikke oentwikklienge mê andre sôortn e geleid toe verschillende uutêenloopnde reloasjes : *mimicry* (noabôotsienge van plantn of bêestn), kommensaliesme (profiteern zoendre noadeel te geevn an 'n andre sôorte), parazitiesme  (profiteern en schoa geevn vor 'n andre sôorte) en mutualiesme (profiteern en vôordeel geevn an 'n andre sôorte) .

Mieregemêenschappn kenn werkverdêelienge, kommuniekoasje tusschn ienkliengn, en e vermoogn vor ingewikklde problêemn ip te lossn . Die glyknisse mê de menschlikke matschappy is aa lange tyd e bronne van inspieroasje en 'n oendrewerp van stuudje. Veele menschlikke beschoaviengn maakn gebruuk van miern in de keukn, vo medikamentn en by rietuêeln. Sommigte sôortn wordn gewoardeerd vor undre rolle by de bioloogiesche bestrydienge van ploagn . Undre vermoogn vor alle sôortn voedslbronn te gebruukn briengt undre in botsienge mê de mensch omda ze kunn in gebown  binndriengn en têeltn beschoadign. Sommigte sôortn lik *Solenopsis invicta*,  wordn bekeekn lik ipdriengrige ekzootn, die undre eign kunn in stand oedn ozze etwoa  per oengeluk binngebrocht zyn .

## Verwyziengn
Meezjs

De **meezjs**, **meuzjn** of **muggn** (***Nematocera***) zyn 'n oendrorde van de twêevleuglign mê dinne gesigmenteerde voelsprietn en mêest larvn die in 't woatre leevn. Doaby ôorn de stikmeezjs (*Culicidae*), langpôotmuggn (*Tipulidae*), knuttn (*Ceratopogonidae*), krieblmeezjs (*Simuliidae*).

Meezjs zyn typiesch gekenmerkt deur droadvormige, gesigmenteerde voelsprietn die ook pluumachtig kunn zyn by sommigte vintjes. De *Nematocera* zyn e parafyleetiesche suborde, omda êen van de famieljes  (*Anisopodidae*) blykboar e zustre-takson van de vliegn (*Brachycera*) is; 'n alternatieve klassifiekoasje ê vôorngesteld gewist woarin da de famielje *Nymphomyiidae* (tradiesjonêel geklasseerd by de *Blephariceromorpha*) verplatst is no zyn eign oendrorde, de *Archidiptera*, en ol d' oovrebluuvnde meezje-famieljs  geplatst wordn in 'n oendrorde genoamd *Eudiptera*; echtre zyn de *Eudiptera*  ook parafyleetiesch, en die klassifiekoasje is nie algemêen anveird. Vor e grôot stik te dankn an ze lange geschiednisse bluuft de noame *Nematocera* nog altyd in gebruuk.

De larvn leevn mêesta in 't woatre en z' ên e duudlikke kop mê moenddêeln die kunn angepast zyn vo fieltre-voedienge. De lyvn en de pôotn van de vulwassn insektn zyn geweunlik styf lank, en die twêevleuglign ên e reedlik lank achterlyf.

Veele sôortn vormn poariengszwermn van vintjes, en in sommigte van de deeze is de wedyvre vo de wuuvetjes geweldig. Aloewêl da veele sôortn (lik larvn) sterk verboenn zyn mê woatre, kutr ook binn e zeifste famielje mêer behoefte zyn no drôogre leefgebiedn. 

## Famieljs
thumb|Zwammeezje.
thumb|Krieblmeezje.
thumb|Motmeezje.
* *Anisopodidae*
* *Axymyiidae*
* *Bibionidae*
* *Blephariceridae*
* *Bolitophilidae*
* *Canthyloscelididae*
* *Cecidomyiidae* – galle-meezjs
* *Ceratopogonidae*
* *Chaoboridae*
* *Chironomidae*
* *Corethrellidae*
* *Culicidae* – stikmeezjs
* *Deuterophlebiidae*
* *Diadocidiidae*
* *Ditomyiidae*
* *Dixidae*
* *Hesperinidae*
* *Keroplatidae* 
* *Lygistorrhinidae*
* *Mycetophilidae* – zwammeezjs
* *Nymphomyiidae*
* *Pachyneuridae*
* *Pediciidae*
* *Perissommatidae*
* *Psychodidae*
* *Ptychopteridae*
* *Rangomaramidae*
* *Scatopsidae*
* *Sciaridae*
* *Simuliidae*
* *Tanyderidae*
* *Thaumaleidae*
* *Tipulidae* – langpôotmuggn
* *Trichoceridae*

## Eksterne koppliengn
*''Nematocera''
*''Nematocera''
Dipsacales

De **Dipsacales** zyn een orde  van de bedektzoadign of bloeinde plantn.  De noame  is gevormd uut de familienoame Dipsacaceae. Gekende sôortn zyn kamperfoelie (*Lonicera caprifolium*), vliere (*Sambucus nigra*) en valerioan (*Valeriana officinalis*).

Indêlienge van de orde volgns 't APG III-systeim (2009):
* orde Dipsacales
** familie Adoxaceae (Muskuskruudachtign)
** familie Caprifoliaceae (Kamperfoelieachtign)

In 't APG II-systeim (2003) wierdn de Caprifoliaceae nog e kir ingedêeld in de families Diervillaceae, Dipsacaceae, Linnaeaceae, Morinaceae en Valerianaceae.
Vliesvleuglign

De **vliesvleuglign**, of ***Hymenoptera*** zyn êen van de grotste ordn van insektn die de zoagwespn, de wespn, de bien en de miern bevat.
Mêer of 150 000 sôortn zyn êrkend, en nog veele mêer moetn nog beschreevn wordn. De noame sloat ip vleugls van d' insektn, en is ofgeleid van 't oed-Grieks  ὑμήν (*hymen* : vlies) en πτερόν (*pteron* : vleugle). D' achstre vleugls zyn verboenn mê de vôornste deur e seerje oaksjes, genoamd *hamuli*.

De wuuvetjes ên typiesch e spesjoale legbôore vo d' eitjes te kunn leggn in 't lyf van andre bêestn of ip andrs moejlik  toeganklikke platsn. De legbôore is dikkers ommegezet in 'n angle. De joenge insektn oendrgoan e kompleete gedoanteverwisslienge – da wil zeggn z' ên e wormachtig larvoal stoadjum en e beweegienglôos puppe-stoadjum vôo da ze vulwassn zyn.
Wespachtign

De **wespachtign** (***Vespoidea***) zyn e superfamielje van de orde vliesvleuglign uut de klasse van d' insektn, aloewêl da oedre taksonoomiesche ipvattiengn kunn verschilln in undre indêelienge, in 't byzoendre oovre undre êrkennienge van e teegnwôordig vervolln superfamielje ***Scolioidea***. De leedn van die groep zyn gekend lik wespn en miern. Dr zyn nog andre superfamielje woavan da ze de sôortn ook wespn êetn.

De bekendste vertêegnwôordigr van die groep is den ussel of geweune wespe (*Vespula vulgaris*). Die is gilwe-zwart gestript en beôort by de papierwespn (*Vespinae*). Mo de superfamielje ê nog veele mêer families van allêene-leevnd toe sosjoal en van spesjaliest toe alleseetre. Ook 't voedsle vo de larvn ku varjeern van plantoardig materjoal toe dierlik lik vermoaln insektn of leevnde prôoje, sommigte sôortn worden zeifs gevoed deur undre larvn.

Veele sôortn wespn vangen leevnde insektn en andre oengewerveldn vor undre zeive en de larven te voedn. Koloonjevormnde sôorten die 'n nest moaken kown die fyn, woanoa 't paptje an de larven gegeevn wordt. Dr zyn ook sôortn die leevnde prôojn vangn, den deezn nor 'n ol of broedcelle briengn en 'n eitje by de verlamde prôoje  ofzettn. De uut 't ei gekropn larve it tonne de prôoje leevnde ip. De keevredôodrs joagn ip keevrs, dolkwespn vangn verschillnde prôojn en de kobbedôodrs joajn uutsluutnd ip kobbn.

## Famieljes
* †*Armaniidae*  - uutgestorvn wespachtign
* *Bradynobaenidae*
* *Chyphotidae* 
* *Formicidae* - miern
* *Mutillidae* - fluuwêeln wespn
* *Myrmosidae*
* *Pompilidae* - kobbewespn
* *Rhopalosomatidae* 
* *Sapygidae* 
* *Scoliidae* 
* *Sierolomorphidae*
* *Thynnidae* 
* *Tiphiidae*
* *Vespidae* - papierwespn

## Verwyziengn
Stekkervelbêestn

**Stekkervelbêestn** (Echinodermata) vormn e stamme van zêebêestn. Der bestoan e stik of 7000 leevnde sôortn.

Z' hen e skelet dat ounder under vel zit en da bestoat uut losse kalkploatn die in sommigte gevalln an mekoar vergroeid zyn. Stekkers en knobbels steekn dikwyls vanof de kalkploatn deur under vel noa buutn. 

De Echinodermata wordn ounderverdêeld in vuuf nog leevnde klassn:
*Zêesterrn (Asteroidea)
*Zêelelies (Crinoidea)
*Zêe-egels (Echinoidea) 
*Zêekomkommers (Holothuroidea)
*Slangsterrn (Ophiuroidea) 
De Blastoidea en de Cystoidea zyn uutgestorvn en allêne moa bekend ols fossieln.

Ofbeeldienge: Oreasteridae - Choriaster granulatus.jpg|*Choriaster granulatus*, e zêesterre
Ofbeeldienge: Ptilometra australis Passion Flower feather star.jpg |*Ptilometra australis*, e zêelelie
Ofbeeldienge: Strongylocentrotus franciscanus.jpg|*Strongylocentrotus franciscanus*, e zêe-egel
Ofbeeldienge: Actinopyga echinites1.jpg|*Actinopyga echinites*, e zêekomkommer
Ofbeeldienge: Sanc0448 - Flickr - NOAA Photo Library.jpg|*Ophioderma rubicundum*, slangsterrn
Bouwkundig erfgoed in Deisel

**Lyste van bouwkundig erfgoed in [[Deisel]]**:

## Externe koppelienge
*Erfgoed Deisel
## Kykt ook noa
*Bouwkundig erfgoed in Môoslee
Ôornbêestn

D' **ôornbêestn** of **ôorworms** vormn d' insektn-orde ***Dermaptera*** en ze wordn gevoenn deur hêel Amerika, Afrika, Euroazje, Australië en Niew Zêeland. Mêt oengevêer  2000 sôortn in 12 famieljes, zyn ze zydre êen van de klindre insektnordn. Oornbêestn ên typiesch *cerci*, e poar nypers of e sôorte tange ip undre achtrlyf, en vliezige vleugls die gevoedn zyn oendre de korte vôorvleugls, vandoa de weetnschaplikke noame *Dermaptera* of  velvleuglign. Sommigte groepn zyn klêene parazietn ip zoogbêestn en ze missn die typiesche nypers. Ôornbêestn moakn weinig gebruuk van undre vermoogn vo te vliegn.

Ôornbêestn leevn mêest 's nachts en ze steekn undre weg in klêene, wakke oltn binst den dag. 's Nachts schietn z' in aksje, undre voednd mê alle sôortn insektn en plantn. Schoa an bloarn, blommn en verschillnde têeltn wordt toegeschreevn an d' ôornbêestn, in 't byzoendre de geweune ôornbêeste (*Forficula auricularia*).

Oornbêestn ên vuuf vervelliengn in 't joar voa da ze vulwassn wordn. Veele ôornbêestn-sôortn vertôonn broedzorge, tgêen nie geweune is by d' insektn. De wuuvetjes zorgn vor undre eiers, en zeifs ozze uutgekommn zyn lik nymfn, goan ze deure mê te woakn oovre undre ofstammliengn toe an de twidde vervellienge. Ot de nymfn vervelln begunn de geslachtlikke verschilln uut te kommn, lik de grotte van de nyprs.

Sommigte verstêende ôornbêestn ôorn by d' uutgestorvn oendrordn *Archidermaptera* of *Eodermaptera*, den êestn uut 't Loate Trias en de lastn uut 't Middn-Jura. Veele ordn van insektn zoen dichte stoan by d' ôornbêestn,  mo verzeekrs de *Grylloblattaria* (*Notoptera*) 't dichtste.

## Verwyziengn
Geweune ôornbêeste

De **geweune ôornbêeste** (***Forficula auricularia***) is 'n insekte da ôort by d' orde van d' ôornbêestn (*Dermaptera*). 't Is de bekenste Europeeschn ôornbêeste en zyn gedrag en leefwyze zyn goed bestudeerd. 

## Kenmerkn
De geweune ôornbêeste wordt 10 toe 16 millimeetrs lank, zoendre de lange nypr-achtige achtrste anangsls, *cerci* genoamd. Dedeeze van de vintjes zyn grotre en langre en ên e duudlik zichtboare tand an de binnekant by de boazies. D' anangsls van de wuuvetjes zyn bykans rechte en mindre brêed an de boazies. De vintjes ên e varjoable *cerci*-lankte, de deeze kunn den êft van de lankte van 't lyf uutmoakn, mo ze kunn ook eevn lank zyn lik 't lyf. 

De geweune ôornbêeste êt e gilwebruune kleur, d' achtrvleugls zyn dr, mo ze zyn nie te ziene omda ze weggestookn zyn oendre de vôorvleugls. De vliezige vôorvleugls zyn mêerdre kêern ipgevoedn oendre de veele klindre vôorvleugls. Oendanks 't bestoan van van de vleugls vliegt de geweune ôornbêeste mo weinig, mo 't kan wê.

## Algemêen
De geweune  ôornbêeste is de mêest algemêene  ôornbêeste  van Europa en is ook te vienn in België en Nederland. 't Is e nie gespesjaliezeerde bêeste die oovrol leeft wo datr e strôojselloage is. Ook is e wakke omgeevienge e belangryke vôorwoarde; ôornbêestn kunn slicht teegn droogte. De sôorte is in 't verleen verspreid nor oendr andre de Verênigde Stoaten en êt êm ier siens lange tyd vaste gevestigd. 

D' ôornbêeste is 'n alleseetre die leeft van zochte dêeln, lik plantedêeln lik fruut, joenge bladjes en plantwortls mor ook d' eiers  en larvn van insektn wordn geetn. Surtoe bladluuzn schynn e vôorkeure te zyn. De joenge nymfn leevn dêels van insektneiers.  Otr te winnig eetn is, wordn de bêestn kannieboaln en eetn undre klindre sôortgenôotn ip.

## Vôortplantienge
De geweune ôornbêeste kent zjuuste lik ol d' ôornbêestn 'n oenvolledige gedoanteverwisslienge, woaby da de joengste bêestn nymfn wordn gêetn en in staptjes grottre wordn deur te vervelln. Dr is dus gin verpuppienge lik by insekn die e volleedige gedoanteverwisslienge ên. De vôortplantienge van ôornbêestn is byzoendre, omda 't wuuvetje e verregoande vorm van broedzorge kent in verglykienge mêt andr insektn. Van ot d' eitjs zyn ofgezet oendre e stêen of blad, wordn ze deur 't wuuvetje  verzorgd. Ze lekt reeglmoatig d' eiers proopre vor uutdroogienge en schimmls wêg t' oedn. De bedorvn eitjs wordn ipgeetn. O de nymfn uutkomm wordn ze nog e tydetje verzorgd deur de moedre toe da ze zelfstandig zyn en 't nest verloatn. O de moedre vôortydig zoe dôogoan, tonne wordt ze deur eur eign joengn ipgeetn. 

## Eksterne koppliengn
* Geweune ôornbêeste.
1588

1585 - 1586 - 1587 - **1588** - 1589 - 1590 - 1591
't Joar **1588** is 't 88ste joar in de 16de êeuwe volgenst de christelyke joartellienge.

## Gebeurtenissn
* De Spoansche keunienk Filips II zendt zyn vlôot, de Spoansche Armada, noar Ingeland, mo die kriegt doa zwoar ip ulder doze.
* De Stoatn-Generoal van de noordelikke provinciën decideern vo 't land zelve te goan besteurn. De Republiek der Zeevn Verenigde Provinciën (ofte in't kort de Republiek) es geboorn.

## Geboorn
;april
* 5 - Thomas Hobbes
Kamperfoelieachtign

De **kamperfoelieachtign** (Caprifoliaceae) zyn e familie  van twizoadlobbige blommeplantn in de orde Dipsacales met e stik of 860 sôortn in 42 geslachtn.

't Zyn struukn of klemplantn, zeldn kruudachtige plantn. De vruchtn zyn over 't algemêen beiers of stêenvruchtn.

Vroeger, in 't APG II-systeim (2003), wierdn de Caprifoliaceae nog e kir ingedêeld in de families Diervillaceae, Dipsacaceae, Linnaeaceae, Morinaceae en Valerianaceae.

Ênigte geslachtn zyn:
* *Abelia*
* *Acanthocalyx*
* *Centranthus*
* *Cephalaria*
* *Diervilla*
* *Dipelta*
* *Dipsacus*  
* *Heptacodium*
* *Knautia*
* *Kolkwitzia*
* *Linnaea*
* *Leycesteria*
* *Lonicera*
* *Morina* 
* *Nardostachys*
* *Patrinia* 
* *Plectritis* 
* *Pterocephalus*
* *Scabiosa*
* *Symphoricarpos*
* *Triosteum*
* *Valeriana* (Valerioan)
* *[[Valerianella]]* (Kôornsala)   
* *Weigela*
Ludwig Feuerbach

thumb|180px|right
**Ludwig Andreas Feuerbach** (Landshut, 28 juli 1804 - Rechenberg by Nurnberg, 13 september 1872) wos nen Duutschn filosôof.

Zyn boasiswerk *Das Wesen des Christentums* (“Over 't weezn van't christendom”) schrêef tie in 1841.

## Filosofie van Feuerbach
Volgens Feuerbach es gelôof e sôorte van vervrêemdienge en veruutwendigienge (of en antithese lyk in't schema "These-Antithese-Synthese" van Hegel). In't gelôof platst de miensch zyn eign weezn in e boovnnateurlyk ipperweezn. De miensch projecteert 't mêest wèirdevulle van zyn eign in e vrêemd weezn, noamelyk God. Dordeure vervremdt de miensch van zyn eign en voelt 'n em zyn eign klêene en machtelôos. Volgens Feuerbach wos 'n tyd gekommen vo de miensch van die wèirdevulle eignschappn die em ip God a geprojecteerd, were an zyn eign toe t'eigen'n. Feuerbach wilde dus religie nie bekampn mo ze ipheffn. Ne zei da overolsn woa ze de term God bêezign, da moeste vervangn word'n deur 't wôord miensch. 

## Invloed ip Marx
Feuerbach es e belangryke schoakel tusschn Hegel en Marx. Feuerbach wos juuste lyk Marx ne links-hegelioan en surtout zynne kritiek ip gelôof èit Marx vrêe beïnvloed. Friedrich Engels, de goe'n moat van Marx, zo loater schryvn dat ze ollemoale deur die vuurbeke (*Feuer-bach*) zyn gegoan. Marx gienk 't akkôord me 't feyt da gelôof e sôorte van vervrêemdienge es, mo ne zei da Feuerbach nie uutlei vo wa da de miensch zyn eign vervrêemdt in't gelôof; Volgest Marx lag d'ôorzôake van de vervrêemdienge iere in socioal-economische oumstandigeedn, mêer bepoald in de kapitalistische organizoasje van't werk.
Riengelworms

**Riengelworms** of **riengwurms** (Annelida) zyn e grôte stamme van oungewervelde, gesegmenteerde bêestn mè mêer of 17.000 sôortn, woarounder de bustelworms, de bloedzuugers en de reegnworms. De mêeste leevn in zêewoater, mo sommigte ook in zoet woater en in de ground.
## Taxonomie
De riengelworms wordn ingedêeld in:
* Klasse Polychaeta (Bustelworms)
* Klasse Clitellata (Worms met e clitellum, e verdikt dêel van 't lyf da slymvormnde kliern bevat)
** Ounderklasse Oligochaeta (woarounder de reegnworms)
** Ounderklasse Hirudinea (Bloedzuugers)
Bouwkundig erfgoed in Desselgem

**Lyste van bouwkundig erfgoed in [[Desselgem]]**:

## Externe koppelienge
*Erfgoed Desselgem
## Kykt ook noa
*Bouwkundig erfgoed in Woaregem
Valerianella

***Valerianella*** (kôornsala) is e geslacht van oungeveer tachntig sôortn blommeplantn uut de familie van de kamperfoelieachtign (Caprifoliaceae). Sommigte bioloogn placeern 't geslacht by de valerioanachtign (Valerianaceae).

De plantn kommn van nateure vôorn in Eurazië, Nôord-Afrika en Nôord-Amerika. In de Benelux groein der drie sôortn in 't wilde:
*Geweune kôornsala (*Valerianella locusta*)
*Gegroefde kôornsala (*Valerianella carinata*)
*Getande kôornsala (*Valerianella dentata*)
Otto III (HRR)

**Otto III** van 't Ottoons Huus, (Reichswald by Kessel (Kleve), juni/juli, 980 -  Castel Paterno by Faleria  Italië, 23 januoari  1002) was den ênigste zeune van keizer Otto II en zyn vrouwe Theophanu. Je wierd in 983 an zyn drie joar in Aken gekrôond tout Rôoms-Duutsche keunienk. 

Zyn voader stierf ounverwacht an malaria en Hendrik II van Beiern, e nounkel van Otto II, probeerde de Duutsche trône te bemachtign. Je kwam de regent van de klêenn Otto, moar in 984 krêegt ie gin steun me van de Duutsche hertoogn en je was verplicht van 't regentschap over te loatn an Otto zyn moeder Theophanu. Ze was zyn regente tout an heur dôod in 991 en zyn grotmoeder Adelaide van Bourgondië van 991 tout 994. Je was ton 14 joar oud.

In 996 wierd ie deur paus Gregorius V gekrôond tout keizer van 't Hillig Rôoms Ryk.

Otto III stierf ounverwacht an zyn 21 joar. Ip da moment was de Byzantynsche prinsesse Zoe, de twidde dochter van keizer Constantyn VIII, noar Italië an 't reizn vo met hem te trouwn. Otto is dus nôoit getrouwd gewist en j'had ook gin jounges.

Zounder keizer ip de trône krêeg Duutsland minder controle over Italië en ip 15 februoari 1002 wierd Arduin, de markgroaf van Ivrea, in Pavia verkoozn tout keunienk van Italië.

In Duutsland wierd Otto III ipgevolgd deur Hendrik II, de zeune van zyn grôotnounkel Hendrik II van Beiern.
1002

999 - 1000 - 1001 - **1002** - 1003 - 1004 - 1005
't Joar **1002** is 't 2e joar in de 11e êeuwe volgenst de christelyke joartellienge.
thumb|<div class="center">Hendrik II verkoozn en gekrôond toet Duutsche keunienk</div>
## Gebeurtenissn
* Achter den dôod van keizer Otto III ountstoat er e stryd vo 't keunienkschap tusschn Ekhard I, markgroaf van Meißen, Herman II van Zwaabn en Hendrik II van Beiern. Ekhard wordt vermôord en Hendrik wordt uutendelyk verkoozn.
* Gunzelin volgt zyn broere Ekhard I ip ols markgroaf van Meißen.
## Gestorvn
* 23 januoari - Otto III, Duutsche keunienk en keizer van 't Hillig Rooms Ryk
* 30 april - Ekhard I, markgroaf van Meißen (987-1002) (vermôord)
* Hendrik I, hertog van Bourgondië (965-1002)
Echte paddn

**Echte paddn** (**Bufonidae**) zyn e familie van de puutachtign (Anura). Z' omvattn mêer of 35 geslachtn, woavan da *[[Bufo]]* de bekendstn is.

Allêne de sôortn die een *orgoan van Bidder* hen, wordn toet de groep van echte paddn gerekend. Dat is e vôortplantiengsorgoan die allêne mo by d' echte paddn hêlegans ountwikkelt. 

Paddn hen over 't algemêen e droog wrattig vel, e lomp lyf en korte achterpôotn. Ze leggn under eiers in lange reekn. 

De familie van paddn komt weireldwyd vôorn, uutgezounderd in Australië, Oceanië en Madagaskar. In Vloandern  leeft de geweune padde (*Bufo bufo*) en de rugstreeppadde (*Epidalea Calamita* of *Bufo Calamita*).

Ofbeeldienge: Bufo bufo 02 13Jul2009.jpg|*Bufo bufo*, geweune padde
Ofbeeldienge: Bufo calamita 2006-08-15.jpg|*Epidalea Calamita*, rugstreeppadde 
Ofbeeldienge: Bufo periglenes1.jpg|*Bufo periglenes*, goudn padde

## Geslachtn
* *Adenomus* 
* *Altiphrynoides* 
* *Amietophrynus* 
* *Andinophryne* 
* *Ansonia* 
* *Atelophryniscus* 
* *Atelopus* 
* *[[Bufo]]*
* *Bufoides* 
* *Capensibufo*
* *Chaunus*
* *Churamiti* 
* *Crepidophryne* 
* *Dendrophryniscus* 
* *Didynamipus* 
* *Duttaphrynus* 
* *Frostius* 
* *Ingerophrynus* 
* *Laurentophryne*  
* *Leptophryne* 
* *Melanophryniscus* 
* *Mertensophryne* 
* *Metaphryniscus*  
* *Nectophryne* 
* *Nectophrynoides* 
* *Nimbaphrynoides* 
* *Oreophrynella* 
* *Osornophryne* 
* *Parapelophryne* 
* *Pedostibes* 
* *Pelophryne* 
* *Pseudobufo* 
* *Rhaebo* 
* *Rhamphophryne* 
* *Rhinella* 
* *Schismaderma* 
* *Spinophrynoides* 
* *Stephopaedes* 
* *Truebella* 
* *Werneria*
* *Wolterstorffina*
Meknes

thumb|Zicht van d' oede stad en stadsmeur.
thumb|Bab Mansour.
**Meknes**  (Aroabiesch : مكناس  ;Berbersch : ⵎⴽⵏⴰⵙ *Mknas* of *Meknas*) is e stad in 't Nôordn van Marokko. 't Was den oofstad van 't land oendre 't bestier van Moulay Ismail (1672-1727), vôo dat die verplatst wierd no Marrakesh. De bevolkienge van de stad is geschat ip 650 000 inweuners en mê d' aglomeroasje drby is da bykans 1000 000. 't Is d' oofplatse van de streeke Meknes-Tafilalet en de zesde grotste stad van Marokko. Meknes is genoamd nor e Berbre-stam die gekend was lik de  *Miknasa* ( Berbersch: *Imeknasen*) vôgns Nôord-Afrikoansche middelêewsche bronn.

## Geschiednisse
E Berber-volk genoamd de Miknasa, ofkomstig van 't Zuudn van Tunezië, vestigde êm ier in de 9ste êewe.

D' Almoraviedn lietn ier e versterkienge iprichtn in d' 11ste êewe. Die bôod weerstand an d' ipkomste van d' Almohoadn, mo wierd tonne vernietigd deur undre, vor alles grotre êr ip te bown mê moskeejn en grôote versterkiengn. Oendre de Meriniedn kwoamn dr nog mêer madrasas, kasbahs en moskeejn in de vroege 14de êewe, en de welstand blêef deurn oendre de dynastie van de Wattasiedn.

Meknes beleefde 'n oogtepunt lik keizrlikke ooftstad van Moulay Ismail vôgnd ip diens trôonsbestygienge lik Sultan van Marokko. Oendre d' oede stad liet y e grôot gevank bown vo dr de gevangn kristn zêemann in te steekn. Y liet ook veele gebown, ooviengn, grôote stadspôortn, moskeejn iprichtn (vandoa de bynoame van Meknes lik de "Stad mê Oendrd Minarettn") en de grôote stadsmeur van 40&nbsp;km lank.

Vôgns e stuudje van d' Organizoasje ICOMOS  êt d' iestôoriesche stad gin goeje ofwoatriengssystêemn. Op sommigte platsn zyndr doadeure oovrestroomiengn en lekkn die ook de weirdevulle momumentn bedreign.

## Verwyziengn
Liutgarde van Saksn

**Liutgarde van Saksn** (Magdeburg, 931- 18 november 953) was e dochter van Otto I de Grôotn en zyn êeste vrouwe Eadgyth (Edith) van Wessex. 

De keizerskrône van heur voader gieng nie noar heur oudere broere Liudolf, mo wel noar heur halfbroere Otto II en loater no zyn zeune Otto III. Otto III wierd ipgevolgd deur Hendrik II den Hillign, e klêenzeune van hertog Hendrik I van Beiern, e joungere broere van Otto I de Grôotn. 

Achter zyn dôod stierf 't Ottoons Huus uut want Hendrik II ha gin jounges. Je wierd ipgevolgd deur Konrad II, de stichter van de Salische dynastie die hounderd joar an de macht blêef. Konrad II was 'n achterklêenzeune van Liutgarde van Saksn. 

In 947 trouwde Liutgarde me Konrad de Rôoin, den hertog van Lotharingen. Under zeune was Otto I van Karinthië. Zyn oudste zeune Hendrik van Speyer was de voader van keizer Konrad II de Saliër.

Liutgard ligt begroavn in 't Sint-Albanusklôoster in Mainz.
931

928 - 929 - 930 - **931** - 932 - 933 - 934
't Joar **931** is 't 31e joar in de 10e eeuwe volgenst de christelyke joartellienge.
## Geboorn
*Liutgarde van Saksn
Bouwkundig erfgoed in Dikkebus

**Lyste van bouwkundig erfgoed in [[Dikkebus]]**:

## Externe koppelienge
*Erfgoed Dikkebus
## Kykt ook noa
* Bouwkundig erfgoed in Yper
Salisch Huus

't **Salisch Huus** was 'n Ôostfrankische dynastie tusschn de 10e en 12 êeuwe. Under stamgebied was de Speyergouwe, de Wormsgouwe en de Nahegouwe. 't Was e Duutsche zylyne van de Guideschi of  Widoniedn, die machtig gekommn woarn in Italië.

't Woarn groavn, hertoogn en gêestelykn by en van 1024 ook Rôoms-Duutsche keuniengn, woavan dan der viere tusschn 1027 en 1125 keizer van 't Hillig Rôoms Ryk kwoamn.

## Belangryke Saliërs
*Werner V (ca. 899-ca. 935), groaf in de Nahegouwe, Speyergouwe en Wormsgouwe. Stamvoader van 't Salisch Huus. Voader van Konrad de Rôoin. 
*Konrad de Rôoin (ca. 922-955) hertog van Lotharingen
* Otto I van Karinthië (ca. 948-1004), hertog van Karinthië, zeune van Konrad de Rôoin en Liutgarde van Saksn 
* Hendrik van Speyer (ca. 970 - 989/1000), groaf in de Wormsgouwe, zeune van  Otto I van Karinthië en klêenzeune van Otto I de Grôotn 
* Bruno van Karinthië kwam Paus Gregorius V  (ca. 972 -999), broere van Hendrik van Speyer 
* Konrad I van Karinthië († 1011), hertog van Karinthië, broere van Hendrik van Speyer
* Willem I van Strasbourg († 1047), bisschop van  Strasbourg, broere van Hendrik van Speyer 
* Konrad II, Rôoms-Duutsche keunienk van 1024 en keizer van 1027 tout 1039, zeune van  Hendrik van Speyer 
* Konrad II de Joungern van Karinthië, hertog van Karinthië (1036–1039)
* Bruno van Würzburg, bisschop van Würzburg (1034–1045)
* Hendrik III, Rôoms-Duutsche keunienk van 1039 en keizer van 1046 tout 1056
* Hendrik IV, Rôoms-Duutsche keunienk van 1056 en keizer van 1084 tout 1106 
* Konrad II van Beiern, hertog van Beiern (1054–1055)
* Konrad III,  Rôoms-Duutsche co-keunienk me zyn voader Hendrik IV (1087–1098), ook hertog van Neder-Lotharingen en keunienk van Italië
* Hendrik V, Rôoms-Duutsche keunienk van 1099/1106 en keizer van 1111 tout 1125
Vlinderblommign

De **vlinderblommign** (**Fabaceae** of **Leguminosae**) zyn e grôte familie  van blommeplantn in de orde Fabales mè 630 geslachtn en mêer of 18.860 sôortn.

't Zyn boomn, struukn en kruudachtige plantn die weireldwyd vôornkommn. De vuuf grotste geslachtn zyn *Astragalus* (mêer of  2.000 sôortn), *Acacia* (mêer of 1.000), *Indigofera* (round de 700 sôortn), *Crotalaria* (round  de 700) en *Mimosa* (round de 500).
thumb|left|100px|1=vlagge; 2=zweirdn; 3=kiel
De blommn hen e kelke van 5 vrystoande bladjes en e krône van vuuf bladjes, woavan dat er twêe hêlegans, en d' andere allêne an de voet mè mekoar vergroeid zyn. De blomkrône bestoat uut drie dêeln: de vlagge, twi zweirdn en e kiel. De vruchtn wordn peuln genoemd en bestoan in verschillige vormen. 

De familie is van grôot economisch belang in de landbouw, mè plantn die e bronne zyn van eiwittn in de voedienge, lyk bôonn *(Phaseolus)*, erreweetn *(Pisum sativum)*, soja *(Glycine max)*, pinda's *(Arachis hypogaea)* en kaliesje *(Glycyrrhiza glabra)*.
Hendrik II (HRR)

**Hendrik II** (Bad Abbach of Hildesheim, 6 meie 973 of  978 - Grône (Göttingen), 13 juli 1024), bygenoamd *den Hillign*, was keizer van 't Hillig Rôoms Ryk van 1014 tout an zyn dôod. Je was de vuufdn en latste Duutsche keunienk van 't Ottoons Huus. 

Hendrik II was de zeune van Hendrik II van Beiern en Gisela van Bourgondië en 'n achterklêenzeune van de Duutsche keunienk Hendrik I de Veugeloare.

Deurda zyn voader rebelleerde teegn de twi vôrige keizers leefde de joungn Hendrik vele in balliengschap en zocht ie ol vroeg steun by de kerke, êest by den bisschop van Freising en loater wierd ie ipgebrocht in de kathedroaleschole van Hildesheim. 

Je volgde zyn voader ip in 995 ols hertog van Beiern. Ols hertog Hendrik IV probeerdegt ie in 2002 keizer Otto III t'helpn de revoluusje in Italië t'ounderdrukkn, mo nog vo dat ie arriveerde was Otto III ounverwacht gestorvn zounder ipvolger. 

Nog verschillige andere eistn den trôon ip, moar ip 9 juli 1002 wierd Hendrik II gekrôond tout Rôomsche keunienk ("Rex Romanorum") en ip 15 meie 1004 tout keunienk van Italië ("Rex Italiae"). 

Hendrik steunde hertog Jaromír van Boheemn teegn de Pooln en azo kwam 't hertogdom Boheemn definitief ounder 't Hillig Rôoms Ryk.
Konrad II (HRR)

**Konrad II** (ca. 990 – Utrecht, 4 juni 1039) was de stichter 't Salisch Huus van keizers. Je brocht et keunienkryk Bourgondië, ton 't keunienkryk Arelat of Arles genoemd, ounder 't Hillig Rôoms Ryk.

Konrad II was de zeune van Hendrik van Speyer en Adelaide van Metz. Je was Rôomsche keunienk van 1024, keunienk van Italië en keizer van 't Hillig Rôoms Ryk van 1027 en van 1032 ook keunienk van Arles. 

Keunienk Rudolf III van Bourgondië ha vo zyn dôod  Konrad II angeduud ols zyn ipvolger omdat ie gin erfgenoam haad. Mo de neve van Rudolf, Odo II van Blois, de zeune van zyn zuster Bertha van Bourgondië, betwistte dat ipvolgiengsrecht en ze begostn 'n oorloge die twi joar deurde moar uutendelyk in 't vôordêel van Konrad uutdroaide.

Konrad trouwde in 1016 met Gisela van Zwaabn. Under jounges:
* Hendrik III (1017-1056)
* Beatrix (1020-1036)
* Mathilde (1027-1034), in 1033 verloofd me de Frãnsche keunienk Henri I, begroavn in den dom van Worms.
Aimé Desimpel

thumb|Aimé Desimpel (1998)
**Aimé Leon Urbain Joseph Desimpel** (Yzegem, 5 moarte 1941 - Ostende, 22 september 2002) wos ne West-Vlamschn oundernemer en polletieker voe de VLD. 

Ie bouwde 't familioal bakstêenbedryf Desimpel in Kortemark uut toet de bloeinde oundernemienge Desimpel Industries. Ie zetelde vanof 1995 bykan twi legislateurn in de Koamer van Volksverteegnwoordigers.

In 1993 es't ie deur de lezers van Trends verkoozn toet Manager van 't joar.

Desimpel es gestorvn an en attaque an zyn 61 joar. Ie wos getrouwd en voader van vier joungns. 
## Schryfsels
* "Keep it Simple", Karel Cambien & Aimé Desimpel, Lannoo, Tielt, 1994
* "Een ondernemer in de politiek", Luc Van der Kelen & Aimé Desimpel, Lannoo, Tielt, 1999
Bufo

***Bufo*** is e geslacht van puutn in de familie van de echte paddn (Bufonidae).

't Geslacht bevatte vanzeleevn mêer of 250 sôortn, moa vele zyn nu ofgevoerd en ingedêeld by andere geslachtn. Nu bluuvn der nog 17 sôortn over.

Paddn hen over 't algemêen e droog wrattig vel, e lomp lyf en korte achterpôotn, woadeure dan ze nie zo verre kunn spriengn. Ze mankeern e steirt en tandn en z' hen horizontoale pupilln.

De geweune padde (*Bufo bufo*) is de bekendste sôorte mè 't grotste verspreidiengsgebied.
## Sôortn
* *Bufo ailaoanus*
* *Bufo aspinius*
* *Bufo bankorensis*
* *[[Bufo bufo]]* (Geweune padde)
* *Bufo cryptotympanicus*
* *Bufo eichwaldi*
* *Bufo gargarizans*
* *Bufo japonicus*
* *Bufo luchunnicus*
* *Bufo menglianus*
*  *Bufo pageoti*
*  *Bufo spinosus*
*  *Bufo stejnegeri*
*  *Bufo torrenticola*
*  *Bufo tuberculatus*
* Soort *Bufo tuberospinius*
* Soort *Bufo verrucosissimus*
1039

1036 - 1037 - 1038 - **1039** - 1040 - 1041 - 1042
't Joar **1039** is 't 39e joar in de 11e eeuwe volgenst de christelyke joartellienge.
## Gestorvn
;juni
*4 - Konrad II, Rooms-Duutsche keunienk en keizer van 't Hillig Rooms Ryk
Pisum

***Pisum*** is e geslacht uut de familie van de vlinderblommign (Fabaceae),  ofkomstig van 't zuudwestn van Azië en 't nôordôostn van Afrika. 't Bestoat uut één of vuuf sôortn, ofhankelyk van de taxonomische interpretoasje. 
## Sôortn
**Pisum abyssinicum* 
**Pisum fulvum*
**[[Pisum sativum]]*, errewete 
***Pisum sativum* var. *elatius* 
***Pisum sativum* var. *sativum*

*Pisum sativum* wordt gekwikt en is e belangryk gewas vo de menschelyke voedienge.

De sôortn van 't geslacht *Pisum* wordn ook g'eetn deur de larvn van sommigte vlinders en mottn.
Hendrik III (HRR)

**Hendrik III**, bygenoamd de Zwartn of de Vroomn, (28 oktober 1017 - 5 oktober 1056 in Bodfeld, Harz) van 't Salisch Huus, was de zeune van keizer Konrad II en Gisela van Zwaabn. 

Zyn voader gaf hem den titel van hertog van Beiern (ols Hendrik VI) in 1026, achter 'n dôod van hertog Hendrik V. 

Hendrik III was Rôomsche keunienk van 1028, keunienk van Italië en Bourgondië van 1039 en keizer van 't Hillig Rôoms Ryk van 1046 tout an zyn dôod.

## Vrouwn en jounges
*Me zyn êeste vrouwe, Gunhilda van Denemarkn:
#Beatrice (1037 – 13 juli 1061)
*Me zyn twidde vrouwe, Agnes:
#Adelaide II (1045, Goslar – 11 januoari 1096)
#Gisela (1047, Ravenna – 6 meie 1053)
#Mathilde (oktober 1048 – 12 meie 1060, Pöhlde)
#Hendrik IV, zyn ipvolger
#Konrad (1052, Regensburg – 10 april 1055), hertog van Beiern (van 1054)
#Judith (1054, Goslar – 14 moarte 1092 of 1096), trouwde êest in 1063 me Salomon, keunienk van Hongareye en loater in 1089 me Władysław I Herman, hertog van Pooln
Grôot-Londn

thumb|Liggienge van Grôot-Londn in Iengeland
**Grôot-Londn** (Iengels: *Greater London*) is êen van de neegn regio's van Iengeland met een ippervlak van 1.572&nbsp;km² en oungeveer 8.416.535 inweuners.

't Besteurlyk gebied van Grôot-Londn ligt binn de grôte agglomeroasje die de City of London, de City of Westminster en 31 andere boroughs (districtn) vormnn, en omvat wat da geweunlyk Londn wordt genoemd, hoofdstad van Iengeland en 't Verênigd Keunienkryk. Sedert 9 meie 2016 is Sadiq Khan van de Labour Party burgemêester van Londn.
## Koarte met de boroughs van Londn
Huus Supplinburg

't **Huus Supplinburg** was 'n oadellyke dynastie, die belangryk was binst de periode da Lotharius II, die e lid van de familie was, Rôomsche keunienk en keizer van 't Hillig Rôoms Ryk kwam.

De dynastie was genoemd achter de gemêente Süpplingenburg in de Landkreis Helmstedt in de Duutsche dêelstoat Nedersaksn. De familie blêef nie lange bestoan en stierf uut want keizer Lotharius haad allêene moar e dochter Gertrude en e zuster Ida.

## Stamboom
# Liutger, groaf in de Harzgouwe (1013-1031)
## Luther, groaf in de Derlingouwe (1042-1062)
## Bernhard, groaf in de Harzgouwe (1052), groaf van Süpplingenburg (1043-1062)
### Gebhard, groaf van Süpplingenburg
#### Keizer Lotharius II van Supplinburg
#####Gertrude van Supplinburg
#### Ida van Supplinburg
Cadzand

**Cadzand** (Zêeuws: *Kezand*, ofte somstekêe ôok *Kerzand* of *Kazand* enoemd) es e plekke in 't westn van Zêeuws-Vloandern, geleegn tusschn Retranchement, Zuudzande en Nieuwvliet. 't Dorp es sedert 2003 en ounderdêel van de gemêente Sluus. By Cadzand ôort ôok Cadzand-Bad, da teegn de zêe ligt.

## Etymologie
De noame Cadzand es ofgeleyd van 't woord "koade", die in tydde in Cadzand e brokke van e dyksje wos van apeupri èine mèiter ôoge. Ôorsprounkelyk wierd de noame eschreevn lyk *Cadesant*, wa derachter *Caesant* en *Casant* wierd en ton verbasterd es tout d'uudige noame.

## Geschiedenisse
*(nog an te vulln)*

## Beziensweirdigeedn
thumb|left|De Mariakerke
*De Mariakerke, e twêebeukige hallekerke, ipgebouwd van gilve Vlamschn bakstêen. De zuudelyke beuke es verzekers ebouwd tusschn 1250 en 1300. De nôordelyke beuke dateert van tusschn 1300 en 1325. De style es ôofdzoakelyk vroeg-gotisch, mêer bepoald Scheldegotiek. De zwoare zuuln zyn van van ôorsproung romoans. De kerk ad en ôoge massieve torre, de zogenoamde Sint-Lambertustoren, die vo zêevoarders e gekend richtpunt wos. De Mariakerke es d'oudste kerke van Zêeuws-Vloandern.
* Windmeuln Nooit Gedacht uut 1898 an den entree van't dorp.
* Meuln van Aalbregtse uut 1848.

## Externe koppeliengn
* Plaatsengids
* AlleCijfers